《送沈侍郎二首 其一》
宋代·王阮

献纳论思玉笋班，间因忠谠忤龙颜。一朝锦水连江水，万里何山与卞山。

道大可能忘济世，名高那得镇投闲。天教一似苏门下，先到筠阳却诏还。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。